[{"text_idx": "#000000", "text": "Treenerite soovitus trenniga alustamiseks: kui ei viitsi trenni minna, siis mine so\u0303braga koos!\n384 supluskoha seast kujunes eestlaste lemmikuks Kunda rand\nTreener annab no\u0303u: kardiotrenn ei pea olema lihtsalt jooks lindil\nSimple Session alustab Tallinna ta\u0308navatelt ning pu\u0308stitab Vabaduse va\u0308ljakule Tartu Kaarsilla koopia\nKolme suvekuu jooksul ku\u0308lastati Eesti Terviseradasid rekordilised 3 miljonit korda!"}, {"text_idx": "#000003", "text": "Esimese medali jo\u0303uto\u0303stmises sai ta juba esimesel vo\u0303istlusel kaheksa aastat tagasi. Kui Ma\u0308ele o\u0308elda, et kaheksa aastat hiljem valmistub ta ja\u0308rjekordseteks meistrivo\u0303istlusteks, pahvatab ta naerma. \u201eMitte kaheksa aastat hiljem, vaid ko\u0303ik need kaheksa aastat olen valmistunud. Su\u0308u\u0308es kasvab isu. Eks rauda tuleb taguda nii kaua, kui tuld on!\u201c so\u0303nab ta."}, {"text_idx": "#000004", "text": "Kui juba esimesel vo\u0303istlusel saite medali, andis see ilmselt to\u0303uke alaga edasi tegeleda?"}, {"text_idx": "#000005", "text": "See on elus iga asjaga nii, et kui midagi ha\u0308sti la\u0308heb ja esimese korraga, siis su\u0308stib see ko\u0303vasti emotsiooni ja tahet asjaga edasi tegeleda. Tol ajal oli muidugi pronksi hind veidi madalam kui vo\u0303ib-olla hetkel, kuid see ei va\u0308henda medali va\u0308a\u0308rtust, va\u0308hemalt mitte minu enda silmis. Eks see oli endalegi pisike u\u0308llatus. Ega ma tol hetkel kohe aru ei saanudki, et tuli medal, vaid see toodi mulle hiljem ja riputati kaela."}, {"text_idx": "#000006", "text": "Keda peate suurimaks konkurendiks eeloleval vo\u0303istlusel?"}, {"text_idx": "#000007", "text": "Ma ei hakka vist nimesid nimetama, aga eelko\u0303ige olen iseenda suurim konkurent. A\u0308ri ja laste ko\u0303rvalt on see paras pingutamine, et tipus olla. Lihtne oleks lihtsalt su\u0308u\u0308a, treenida ja puhata, aga seda teiste asjade ko\u0303rvalt teha \u2013 noh, eks need teavad, kes teavad."}, {"text_idx": "#000008", "text": "Milline on treeningplaan vo\u0303istluse eel?"}, {"text_idx": "#000009", "text": "Treeningplaan on nende aastate va\u0308ltel ku\u0308llaltki sarnane olnud. Kuna tegemist on rinnalt surumisega, siis keskendume hetkel rohkem rinnaharjutustele. Suures plaanis ta\u0308hendab see, et u\u0308ks raske rinnatrenn + u\u0308ks kerge rinnatrenn ja va\u0308ike vahetrenn, kus teed siis erinevaid masinaid-lendamisi. Po\u0303hiro\u0303hk on ikkagi surumisel, kuid abiharjutusi tuleb ka kuigi palju kaasata, et oleks arengut. Viimastel aastatel olen hakanud tegema ka rohkem jalatreeninguid ehk ku\u0308kke ja seljatreeninguid ehk jo\u0303uto\u0303mmet. Terves kehas terve vaim. Eelmisel aastal na\u0308iteks ja\u0308in napilt ilma kolmevo\u0303istluse kuldmedalist. Ho\u0303be peaks suruja kohta hea olema. U\u0308tleme nii, et treeningutest on saanud kindel elu osa. Kui mitu pa\u0308eva pole saali saanud, siis juba tunned su\u0308u\u0308d."}, {"text_idx": "#000010", "text": "Kui ta\u0308htis on la\u0308hedaste toetus vo\u0303istluseelsel perioodil?"}, {"text_idx": "#000011", "text": "Lastele ikka meeldib, kui saad medali vo\u0303i karika. Vahel piisab juba sellest pisikesest ro\u0303o\u0303must, et end ha\u0308sti tunda ja asjaga edasi tegeleda. Nagu sai o\u0308eldud, teen seda ko\u0303ike pere ja to\u0308o\u0308 ko\u0303rvalt. Seega mingeid erilisi treeninglaagreid me ei korralda. Ko\u0303ik tuleb omavahel a\u0308ra jagada ja ku\u0308ll ta siis tuleb. O\u0303nneks ma eridieete ka pidama ei pea. Vo\u0303istlen kuni 105-kiloste kaalukategoorias ja tundub, et mu kehale sobib see kaaluklass. Po\u0303hikaal on seal kuskil 103-105 vahemikus."}, {"text_idx": "#000012", "text": "Kui suurt osa edukaks etteasteks vo\u0303istlustel ma\u0308ngib tiimi toetus?"}, {"text_idx": "#000013", "text": "Tiimita oleks see kindlasti va\u0308ga raske. Eriti, kui vo\u0303istelda varustusega. U\u0308ksi seda varustust juba selga ei aja. Kindlasti ka vaimne pool. Pidev u\u0308ksteise ergutamine ja sisemine konkurents viib edasi. Igau\u0308hel on raskeid pa\u0308evi. Alati lo\u0303ppeb see millegipa\u0308rast nii, et algul ei saa vedama, hiljem pidama. Selleski on su\u0308u\u0308di teinekord mo\u0303ni tiimikaaslane."}, {"text_idx": "#000015", "text": "Enda piiride nihutamine. Piirid on nihkunud minu jaoks iga aastaga edasi. Kuhu on vo\u0303imalik va\u0308lja jo\u0303uda? Seda soovikski na\u0308ha. Hetkel ma\u0308ngin veel hobikorras padelit. Seda nu\u0308u\u0308d juba 1,5 aastat ja samamoodi piiride nihutamine ka\u0308ib. Sel aastal olid Eesti esimesed padeli meistrivo\u0303istlused ja tulemuseks samuti pronks. Ajalugu kordab ennast. A\u0308kki on see hea enne!"}, {"text_idx": "#000016", "text": "Mida soovitaksite noortele, kes alles alustavad karja\u0308a\u0308ri sellel alal?"}, {"text_idx": "#000017", "text": "Mitte kergelt alla anda. Eks alguses hakkavad kilod kergelt juurde tulema ja raskused alistuma. Mingil hetkel tekib kindlasti seisak ja see on see murdekoht: kas la\u0308hed edasi vo\u0303i mitte. Lihtne on ka\u0308ega lu\u0308u\u0308a, kuid siis sa oledki pehmo ja kindlasti oled siis seda ka muudes asjades oma elus."}, {"text_idx": "#000019", "text": "Kogu meie Reval-Spordi tiim. U\u0308htsuses peitub jo\u0303ud, nagu ka massis."}, {"text_idx": "#000020", "text": "Alustasite jo\u0303uto\u0303stjakarja\u0308a\u0308ri 30-aastaselt. Millised on eesma\u0308rgid 40. juubeliks?"}, {"text_idx": "#000021", "text": "Kindlasti soovin vo\u0303tta la\u0308hitulevikus mo\u0303ne medali va\u0308lisvo\u0303istlustelt. Seega raske to\u0308o\u0308 ja\u0308tkub ka peale EMV-d. Sel aastal panen kindlasti po\u0303hiro\u0303hu Soomes toimuvale varustusega rinnalt surumise vo\u0303istlusele. Po\u0303hieesma\u0308rk ikkagi medal. Seda na\u0308itab tulevik, mis va\u0308rvi."}]